**BIRŠTONO SVIVALDYBĖS ADMINISTRACIJOS „AŠ IR DVIRATIS“**

**FOTOGRAFIJŲ KONKURSO NUOSTATAI**

1. **BENDROSIOS NUOSTATOS**
2. Birštono savivaldybės administracija, vykdydama projektą „Žaliųjų“ ir „mėlynųjų“ kelių kelių jungtys gamtos paveldo teritorijose“ Nr. LT-PL-3R-229, organizuoja fotografijų konkursą darnaus judumo tema „Aš ir dviratis“ (toliau – konkursas).
3. Konkursas vyksta 2019 m. rugsėjo 16 – gruodžio 1 d.
4. Konkursą organizuoja Birštono savivaldybės administracijos Strateginio planavimo ir investicijų skyrius.
5. Konkursui pateikti darbai nebus grąžinami. Pateikdami darbus dalyviai neatlygintinai suteikia Konkurso organizatoriams teises atgaminti, išleisti, viešai skelbti, platinti pateiktus kūrinius ar jų kopijas.
6. Papildoma informacija teikiama tel. (8 319) 56 836 ir el. p. egidijus.dargis@birstonas.lt.
7. **TIKSLAI IR UŽDAVINIAI**
8. Konkurso tikslas ir uždaviniai:
	1. Tikslas – skatinti Birštono savivaldybės bendruomenę naudoti dviratį kasdieniniame gyvenime ir tai fiksuoti fotografijose.
	2. Uždaviniai:
		1. Populiarinti ekologiškas transporto priemones ir patrauklia forma (pasitelkiant informacines technologijas) skleisti informaciją apie jų naudojimą Birštono savivaldybės teritorijoje.
		2. Ugdyti krašto bendruomenės, o ypatingai moksleivių, jaunuolių kūrybiškumą, pilietinę savivoką, pažinti savo kraštą darniai ir ekologiškai.
9. **DALYVIAI**
10. Konkurse gali dalyvauti visi Birštono savivaldybės gyventojai.
11. **REIKALAVIMAI DARBAMS IR JŲ VERTINIMAS**
12. Konkursui teikiamos Birštono savivaldybės teritorijoje naudojamų dviračių įvairiose aplinkose fotofiksacijos.
13. Fotofiksacijos turi būti autentiškos, negalima naudoti, siųsti kitų autorių darbų.
14. Prie kiekvienos siunčiamos fotofiksacijos nurodyti vardą, pavardę, amžių, telefono numerį, elektroninį paštą, foto nuotraukos pavadinimą.
15. Fotografijų bylos dydis neturi viršyti 30 MB, formatas – JPG (JPEG), raiška ne mažesnė kaip 300 dpi, ilgosios kraštinės ilgis – ne mažesnis kaip 2000 pikselių.
16. Vertinimo kriterijai:
	1. Patrauklumas, originalumas ir kūrybiškumas;
	2. Galimybė panaudoti informaciniams, metodiniams pavyzdžiams, informaciniams stendams, fotografijų parodoms, leidiniams.
17. Darbai vertinami šiose grupėse:
	1. Mokiniai;
	2. Suaugę dalyviai;
	3. Dalyvių grupės (grupę gali sudaryti skirtingų amžiaus grupių nariai).
18. **KONKURSO ORGANIZAVIMAS**
19. Darbai konkursui pateikiami iki 2019 m. gruodžio 1 d. elektroniniu paštu egidijus.dargis@birstonas.lt.
20. Elektroniniu paštu pateikiamoms fotografijoms nurodamas vardas, pavardė, amžius, telefono numeris ir elektroninis paštas.
21. Visi konkursui pateikti darbai skelbiami Birštono savivaldybės svetainėje.
22. **KONKURSO DALYVIŲ APDOVANOJIMAS**
23. Darbus vertina organizatorių sudaryta komisija.
24. Dalyvių ir nugalėtojų apdovanojimas vyks fotografijų parodos atidarymo metu, apie kurios atidarymo datą bus paskelbta atskirai Birštono savivaldybės tinklapyje [www.birstonas.lt](http://www.birstonas.lt).
25. Geriausių darbų autoriai apdovanojami laureatų diplomais, atminimo dovanomis, prizais.

\_\_\_\_\_\_\_\_\_\_\_\_\_\_\_\_\_\_\_\_\_\_\_